Norges idrettshøgskole har i en forskningsrapport beregnet at energisk stavgang kan øke energiforbruket opp til 67% i forhold til vanlig gange. Årsaken til dette er spesielt stort overkroppsarbeide og arbeide på kroppens tyngdepunkt. Dette er regnet ut ifra en stavgangteknikk utviklet av tidligere langdistanseløper Ingrid Kristiansen. Teknikken går ut på dype og lange steg utført i relativt rolig tempo. Til sammenligning må man svømme butterfly eller løpe 10,8 km i timen for å oppnå samme energiforbruket som under stavgang i motbakke.